་སྤྱན། །ཞེས་བྱ་བ་བཞི་དང༌། དེ་རྣམས་ཀྱི་ནང་ནས་གཙོ་མོ་ནི་གསུམ་
སྟེ། རོ་མ་རྐྱང་མ་ཀུན་འདར་མ། །ཞེས་བྱ་བ་ལ་སོགས་པས་ཤེས་པར་ནུས་སོ། །
དབང་པོ་ལྔ་དང་སྟོབས་ལྔ་ནི། ལེའུ་བརྒྱད་པ་ལས། ས་དང་ཆུ་དང་མེ་དང་ནི། །
རླུང་དང་ནམ་མཁའ་ཉིད་དག་ནི། །རང་བཞིན་རིག་པའི་ཚོར་བ་ཡིས། །ཀུན་གྱིས་
སྐད་ཅིག་མི་གནོད་དེ། །ཞེས་པས་བསྟན་པ་ཡིན་ནོ། །འཕགས་པའི་ལམ་ཡན་ལག་
བརྒྱད་ཀྱང་། རྟག་པ་ཕྱི་མ་ལས། དང་པོ་རྣམ་པར་ཤེས་པ་ཉིད། །ཅེས་གསུངས་
པ་དང་༌། སྒྱུ་འཕྲུལ་དྲྭ་བ་ལས་ཀྱང་། ཤེས་པ་བརྒྱད་པོ་རྟོགས་པ་འཆང༌། །
ཞེས་པ་དང་། གཞན་ཡང་ཁ་སྦྱོར་ཐིག་ལེ་ལས། བྱང་ཆུབ་ཀྱི་ཕྱོགས་ཀྱི་ཆོས་རྣམས་
རྫོགས་པར་བརྗོད་ནས། ཁ་སྦྱོར་ཐིག་ལེ་ལས། དེ་ཉིད་ཡང་དག་བཤད་པ་ནི། །
དགའ་བ་ལ་སོགས་ས་རྣམས་ཏེ། །དབང་པོ་ཕུང་པོའི་རང་བཞིན་གྱིས། །སངས་
རྒྱས་དེ་ཡིས་དེ་མ་ཐག ། ཅེས་གསུངས་པས་ཤེས་སོ། །འབྲས་བུ་ལུང་དང་སྦྱར་བ་
ནི། སོ་སོར་སྦྱར་བ་ཉིད་ལས་ཤེས་པར་བྱའོ། །ད་ནི་རྡོ་རྗེའི་ཚིག་རྐང་གི་དབང་དུ་
བྱས་ནས་དེ་དང་རྗེས་སུ་མཐུན་པའི་ལུང་དང་སྦྱར་ན། དང་པོ་འཁོར་འདས་ཐུན་
མོང་དང་སྦྱར་བ་ལས། སྣང་བ་གསུམ་གྱིས་མ་དག་པའི་སྣང་བ་ནི། ལུང་བརྟག་
པ་གཉིས་པ་ལས། སེམས་ཅན་རྣམས་ནི་སངས་རྒྱས་ཉིད། །འོན་ཀྱང་གློ་བུར་དྲི་
མས་བསྒྲིབས། །ཞེས་གསུངས་སོ། །ཉམས་ཀྱི་སྣང་བའང༌། ཇི་ལྟར་རྣ་བར་ཆུ་
-2-

ལུང་འདི་ཉིད་དང་མདོར་བསྡུས་སུ་སྦྱར་བ།
ཞུགས་པ། །ཞེས་བྱ་བ་ལ་སོགས་པ་ནས། ཐབས་དང་བཅས་ན་དེ་ཉིད་ཀྱིས། །སྲིད་
པའི་འཆིང་བ་ལས་གྲོལ་འགྱུར། །ཞེས་བྱ་བ་དང་། ཡང་། དེ་ཉིད་འདི་ནི་ཀུན་
ཁྱབ་བྱེད། །ཅེས་གསུངས་པས་ཤེས་སོ། །དག་པའི་སྣང་བའང༌། དེ་བསལ་ནས་
ནི་སངས་རྒྱས་ཉིད། །ཅེས་བྱ་བ་ལ་སོགས་པས་ཤེས་སོ། ། ད་ནི་རྒྱུད་གསུམ་ལས།
ཀུན་གཞི་རྒྱུ་རྒྱུད་ཀྱང་། དམྱལ་བ་ཡི་དྭགས་དུད་འགྲོ་དང༌། །ཞེས་པ་ནས། རྟག་
ཏུ་རང་བཞིན་བདེ་བ་ཅན། །ཞེས་བྱ་བའི་བར་དང་། མདོར་བསྡུས་ནས་ནི་སེམས་
ཅན་ཉིད། །སེམས་ནི་འདུས་པའི་གཟུགས་ཅན་ནོ། །ཞེས་བྱ་བས་བསྟན་ནོ། །ལུས་
ཐབས་རྒྱུད་ལས། ཐབས་རྒྱུད་ཙམ་དུ་བསྟན་པ་ནི། ལུང་འདི་ཉིད་ལས། ལུས་ལ་
ཡེ་ཤེས་ཆེན་པོ་གནས། །ཞེས་བྱ་བ་དང༌། ལུས་སྤངས་ནས་ནི་སེམས་ཀྱིས་ནི། །
གནས་པ་གཞན་དུ་མཐོང་མི་འགྱུར། །ཞེས་བྱ་བ་དང༌། ཡང་། དེ་ཕྱིར་འགྲོ་ཀུན་
ལྷན་ཅིག་སྐྱེས། །ཞེས་བྱ་བས་ཤེས་སོ། །རྒྱུའི་དབང་ནི། བརྟག་པ་དང་པོའི་ལེའུ་
བཅུ་པ། ཕྱི་མའི་ལེའུ་གསུམ་པ། ཡང་དེའི་ལེའུ་ལྔ་པ་དང་། ཕྱི་མའི་ལེའུ་གཉིས་
པས་དབང་བཞི་ཀ་ཤེས་པར་ནུས་པས་དེ་དང་སྦྱར་རོ། །ད་ནི་ལམ་སོགས་ཉི་ཤུ་
ལས། ལམ་དབྱིབས་ནི། ལེའུ་གསུམ་པ། ལེའུ་བརྒྱད་པའི་ཆ། ཕྱི་མའི་ལྔ་པ་རྣམས་
ཀྱིས་ཕྱི་བཅས་ཀྱི་རྣལ་འབྱོར་བསྟན། དེ་ལུས་བསྒོམ་པའང༌། ལུང་གཞན་
ལས། ལུས་ལས་གཞན་དུ་སངས་རྒྱས་ཉིད། །གཞན་དུ་གང་ཡང་མི་རྙེད་དེ། །མི་
ཤེས་པས་ནི་སྒྲིབ་པར་བརྗོད། །ཅེས་འབྱུང་བ་དང༌། ཡང་དེ་ཉིད་ལས། རྐང་པའི་
མཐིལ་དུ་གནས་པའི་རླུང་། །རྩོམ་པ་ཆེན་པོ་གཞུ་ཡི་དབྱིབས། །ཞེས་འབྱུང་བས་
ན། འདི་དག་གནས་སུ་མཁའ་འགྲོ་མ། །རྩ་གཟུགས་མཛེས་པར་ཡང་དག་གནས།
ཞེས་བྱ་བ་གསུངས་པ་དེ་དང་སྦྱར་རོ། །འདི་དང་འབྲེལ་བའི་ལམ་གྱི་དབང་ཡང་
བརྟག་པ་དང་པོའི་ལེའུ་བཞི་པ་དང་སྦྱར་རོ། །གསང་དབང་གི་ལམ་ནི། རང་བྱིན་
3

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
བརླབས་ཀྱི་རིམ་པས་ཀྱང་། །ཞེས་པ་དང་སྦྱར། གསུམ་པའི་ལམ་ཡང་། དཀྱིལ་
འཁོར་འཁོར་ལོ་སོགས་ཐབས་དང༌། །ཞེས་པ་དང་སྦྱར་ཞིང་། དཀྱིལ་ནི་སྙིང་པོ་
ཞེས་བརྗོད་དོ། །ཞེས་བྱ་བ་ལ་སོགས་པ་དང་སྦྱར། བཞི་པའི་ལམ་ནི། ལེའུ་དང་
པོ་ལས། རྐྱང་མ་ཤེས་རབ་རང་བཞིན་ཏེ། །ཞེས་བྱ་བ་ནས། གཟུང་དང་འཛིན་
པ་རྣམ་པར་སྤངས། །ཞེས་བྱ་བ་དང་། གཞན་ཡང་། ལྟེ་བར་གཏུམ་མོ་སྦར་བ་
དང་། །ཞེས་པ་དང་། དང་པོ་དབྱངས་ཡིག་རང་བཞིན་གྱིས། །བློ་ཞེས་སངས་
རྒྱས་རྣམ་བརྟགས་པ། །ཞེས་པ་ལ་སོགས་པས་བསྟན་ལ། སམྥུ་ཊར་ནི། ཙཎྜ་ལཱི་
ཉི་ཤུ་རྩ་བཞི་ལ་སོགས་པས་བསྟན་ཏོ། །ཡང་ལུང་དེ་ཉིད་ལས། རྦ་རླབས་མེད་
པའི་རང་བཞིན་ལས། །རློམ་སེམས་མེད་པའི་བདེ་བ་ཐོབ། ། ཅེས་པ་ལ་སོགས་པས་
བསྟན་ཏོ། །ལྟ་བ་ལ་ངོ་བོ་ཉིད་ནི། ལེའུ་ལྔ་པ་ལས། ངོ་བོས་གཟུགས་མེད་མཐོང་
བ་པོ། །ཞེས་པས་བསྟན་ཏོ། །རང་བྱུང་ཡང་། རང་གི་རིག་པའི་ཡེ་ཤེས་
འདི། །ཞེས་པ་དང་། ལུང་གཞན་ལས། རང་བྱུང་ངོ་བོ་ཉིད་འདི་ནི། །ཆོས་ཀྱི་
སྐུར་ཡང་རབ་ཏུ་གྲགས། །ཞེས་པས་བསྟན། ལྷན་སྐྱེས་ཀྱང༌། ལྷན་ཅིག་སྐྱེས་པར་
གང་སྐྱེས་པ། །ལྷན་ཅིག་སྐྱེས་པར་དེ་བརྗོད་བྱ། །ཞེས་པ་དང་སྦྱར་ལ། ཡང་ལེའུ་
བརྒྱད་པ་ནི། དགའ་བའི་བདེ་བ་ཅུང་ཟད་པ། །ལ་སོགས་པ་དགའ་བ་བཅུ་དྲུག་
པོ་དང་ཡང་སྦྱར། ཤིན་ཏུ་རྣམ་དག་ཀྱང་། རྣམ་དག་ཡེ་ཤེས་གཟུགས་ཅན་
དང༌། །འཁོར་བ་རྣམ་པར་རྟོག་པ་གཉིས། །ཁྱད་པར་ཅུང་ཟད་ཡོད་མ་ཡིན། །
ཞེས་པ་ལ་སོགས་པས་ཤེས་སོ། །གྲུབ་མཐའ་བཞི་ལས། དང་པོ་ནི། འཁོར་བ་མྱ་
ངན་འདས་པ་ཉིད། །འཁོར་བ་སྤངས་ནས་གཞན་དུ་ནི། །མྱ་ངན་འདས་པ་རྟོགས་
མི་འགྱུར། །ཞེས་པས་བསྟན་ལ། གཞན་གསུམ་ཤུགས་ཀྱིས་ཤེས་པར་བྱས་ལ། ཡང་
ན། རང་དང་རང་གི་རྟོགས་པ་ལས། །ཞེས་བྱ་བ་ལ་སོགས་པ་གཉིས་བསྟན། བདེ་

ལུང་འདི་ཉིད་དང་མདོར་བསྡུས་སུ་སྦྱར་བ།
བ་དཀར་པོ་བདེ་བ་གནག །ཅེས་པ་ལ་སོགས་པས་གྲུབ་མཐའ་ཕྱི་མ་གཉིས་བཤད་
ཚུལ་གཉིས་ཀྱིས་བསྟན་ཏོ། །བདེ་བ་རྒྱ་ཆེ་བ། དམན་པ་འབྲིང་དང་མཆོག་རྣམས་
དང་། །ཞེས་པ་ནས། འདི་ཀུན་མཉམ་པ་ཉིད་དུ་བལྟ། །ཞེས་པའི་བར་གྱིས་བསྟན་
ཏོ། །འདའ་ཀ་མ་ནི། ལུང་འདི་ཉིད་ལས། བདེ་བ་གང་གིས་འཆི་བ་འདིར། །ཞེས་
བྱ་བས་གསུམ་པའི་འདའ་ཀ་མ་དངོས་སུ་བསྟན་ལ། གསུམ་ཤུགས་ཀྱིས་ཤེས་པར་
བྱའོ། །ལུང་གཞན་ལས་ནི། བུམ་པ་དང་པོ་བརྩམས་ནས་ནི། །ཞེས་བྱ་བ་ལ་སོགས་
པས་གོང་ནས་གོང་དུ་འཕོ་བ་དང་གྲོང་དུ་འཇུག་པ་ལ་སོགས་པ་བསྟན་ཏོ། །འབྲས་
བུའང་། འདི་ཉིད་ལས། ཁུ་བའི་རྣམ་པ་བཅོམ་ལྡན་ཡིན། །ཞེས་བྱ་བ་ནས་བཟུང་
སྟེ། འཇིག་རྟེན་གསུམ་པོ་དེ་ལས་སྐྱེས། །ཞེས་བྱ་བའི་བར་དང༌། ཕྱག་རྒྱ་ཆེན་པོ་
མངོན་འདོད་པས། །དེ་ནས་སྟེང་དུ་འགྲོ་བར་འགྱུར། །ཞེས་བྱ་བ་ལ་སོགས་པ་
རྣམས་ཀྱིས་བསྟན་ལ། ཡང༌། སྟོང་པ་སྙིང་རྗེ་དབྱེར་མེད་པ། །བྱང་ཆུབ་སེམས་
སུ་རབ་ཏུ་བརྗོད། །ཅེས་གསུངས་པས། ངོ་བོ་ཉིད་ཀྱི་སྐུའང་བརྗོད་དོ། །གླེང་གཞི་
མདོ་དང་སྦྱར་ན། ཡང་མ་དག་པ་རྩ་ལ་སོགས་པ་བཞི་དབང༌། ལམ། འབྲས་
བུ། སྐུ་བཞི་པོ་ཐམས་ཅད། དེ་བཞིན་གཤེགས་པ་ཐམས་ཅད་ཀྱི་སྐུ་དང་། གསུང་
དང༌། ཐུགས་དང་། སྙིང་པོ་ཀྱེའི་རྡོ་རྗེ་ལ་སོགས་པས་ཤེས་པར་ནུས་སོ། །ད་ནི་
ལམ་འབྲིང་པོའི་དམ་ཚིག་ལས་མཉམ་གཞག་གི་དམ་ཚིག་དང་། རྗེས་སྤྱོད་ཀྱི་དམ་
ཚིག་དང༌། གཉིས་གཉིས་བརྒྱད་ནི། དེའང་རྡོ་རྗེ་གུར་ལས། རྟག་ཏུ་དཀྱིལ་འཁོར་
བཞེངས་པར་བྱ། །རྟག་ཏུ་བདེ་གཤེགས་རབ་གནས་བྱ། །རྟག་ཏུ་རང་གི་དམ་ཚིག་
བསྲུང་། །ཞེས་པ་ལ་སོགས་པ་ཞིབ་ཏུ་གསུངས་སོ། །ཡང་སྔར་གྱི་ལམ་དང་ལྟ་བའི་
ལུང་གིས་ཤེས་པར་ནུས་སོ། །བཟའ་བའི་དམ་ཚིག་ཀྱང་། བཟའ་བ་མི་འཆི་བཅུ་
ཕྱེད་ཡིན། །ཞེས་བྱ་བ་ལ་སོགས་པ་དང༌། དེ་ཡི་བདེ་བ་རང་གིས་བཟའ། །ཞེས་
5-

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
པ་ལ་བརྟེན་ནས་ཤེས་པ་ཡིན་ནོ། །བསྲུང་བའང་། བླ་མའི་བཀའ་ལས་འདའ་མི་
བྱ། །ཞེས་པ་ལ་སོགས་པ་དང་། དམ་ཚིག་སེམས་དང་གཅིག་པ་ཉིད། །ཅེས་པ་
དང་། བཏུང་བ་གཞན་གྱིས་བཟི་བ་མེད། །ཅེས་བྱ་བ་ལ་སོགས་པས་བསྟན་པ་ཡིན་
ནོ། །མི་འབྲལ་བའང༌། རྡོ་རྗེ་ཆེ་དང་དྲིལ་བུ་ཆེ། །ཟུང་ཞིག་རྡོ་རྗེར་བྱིན་གྱིས་
བརླབས། །ཞེས་པ་ལ་སོགས་པས་ཤེས་སོ། །གསང་དབང་གིའང་། ལུང་གཞན་
ལས། རྟག་ཏུ་རླུང་གི་རྣལ་འབྱོར་བྱ། །རླུང་གི་རྣལ་འབྱོར་མ་ཤེས་པའམ། །ཤེས་
ནས་གང་ཞིག་མི་སྒོམ་པ། །དེ་ནི་སྲིད་པའི་སྡུག་བསྔལ་སོགས། །དུ་མས་གཙེས་
པའི་སྲིན་བུར་སྐྱེ། །ཞེས་གསུངས་སོ། །ཤེས་རབ་ཡེ་ཤེས་ཀྱིའང་། ཕྱག་རྒྱ་བདེ་བ་
ལྡན་པ་གཟུང་། །ཞེས་པ་ལ་སོགས་པས་བསྟན་ཏོ། །ལུང་གཞན་ལས་ཀྱང༌། རྡོ་
རྗེ་དྲིལ་བུ་ཕྱག་རྒྱ་ཡང༌། །ཡང་དག་ཉིད་དུ་གཟུང་བར་བྱ། །ཞེས་བྱ་བ་ལ་སོགས་
པ་དང༌། འཁོར་བའི་རྒྱ་མཚོ་ཕ་རོལ་ཏུ། །ཇི་སྲིད་མ་ཕྱིན་བར་དུ་བྱ། །ཞེས་བྱ་བ་
ལ་སོགས་པས་བསྟན་ཏོ། །དམ་ཚིག་བསྐྱང་བའང༌། གདུག་པ་ཆེ་མཆོག་མ་ད་
ན། །ཞེས་བྱ་བ་ནས་བཟུང་སྟེ། བླ་མ་རྡོ་རྗེ་འཛིན་པ་མཆོད། །ཅེས་བྱ་བའི་བར་
གྱིས་ཤེས་པར་ནུས་སོ། ། རྡོ་རྗེའི་ཚིག་རྐང་ཚོམ་བུར་བཅད་པ་དང་སྦྱར་བའི་དབང་
དུ་བྱས་ནས། ཚད་མ་ནི་འདི་ལ་གསུངས་ཏེ། རང་དང་གཞན་གྱི་རྟོག་པ་ལས། །
སངས་རྒྱས་མ་ཡིན་སེམས་ཅན་ནི། །གཅིག་ཀྱང་ཡོད་པ་མ་ཡིན་ནོ། །ཞེས་བྱ་བ་
ལ་སོགས་པ་དང་། ལུང་གཞན་ལས་ཀྱང་། བསྟན་བཅོས་ཚད་མ་སློབ་དཔོན་
དང༌། །ལུང་གི་རྗེས་འབྲང་དེ་ཉིད་རིག །གཅིག་ལས་གཅིག་བརྒྱུད་ཤེས་པར་
བྱ། །ཞེས་གསུངས་སོ། །གདམས་ངག་དྲུག་ཀྱང་། བླ་མའི་དུས་ཐབས་བསྟེན་པ་
དང་། །རང་གི་བསོད་ནམས་ལས་ཤེས་བྱ། །ཞེས་འབྱུང་བ་དང༌། རང་གི་རིག་
པའི་ཡེ་ཤེས་འདི། ། །སྨྲ་བ་ཉིད་དུ་མི་འོས་སོ། །ཞེས་བྱ་བ་ལ་སོགས་པས་བསྟན་

ལུང་འདི་ཉིད་དང་མདོར་བསྡུས་སུ་སྦྱར་བ།
ཏོ། །སྙན་བརྒྱུད་ཀྱང་ འདི་ནི་བྱིན་གྱིས་བརླབ་པའི་ཕྱིར། །ཀུན་མཁྱེན་ཡེ་ཤེས་
དེ་ལྟ་བུ། །ཞེས་བྱ་བ་ལ་སོགས་པས་བསྟན་ཏོ། །རྟེན་འབྲེལ་ཀྱང༌། ལུས་ལ་ཡེ་
ཤེས་ཆེན་པོ་གནས། །ཞེས་བྱ་བ་ལ་སོགས་པ་དང༌། རྡོ་རྗེའི་ལུས་གང་ལགས། ཞེས་
བྱ་བ་ལ་སོགས་པ་དང་། ཞུ་བ་མེད་ན་བདེ་མི་འབྱུང༌། །ནུས་པ་མེད་ཕྱིར་ལྟོས་
དང་བཅས། །ཞེས་བྱ་བ་ལ་སོགས་པས་བསྟན་ཏོ། །ད་ནི་རྣལ་འབྱོར་གསུམ་ཀའི་
བསྲུང་བ་ལས། ཐབས་ཀྱི་བསྲུང་བའང༌། ལེའུ་གསུམ་པ་ལས། རྡོ་རྗེ་དེ་ཉིད་ཀྱིས་
ནི་ར་བ་དང༌་། །གུར་བཅིང་བ་ཡང་རྣམ་པར་བསྒོམ་པར་བྱ། །ཞེས་པ་དང་། ལེའུ་
གཉིས་པ་ལས་ཀྱང་། ཨོཾ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ། ཅེས་བསྟན་པ་ཡིན་ནོ། །ཡང་
སྒྱུ་འཕྲུལ་དྲྭ་བ་ལས་ཀྱང་། དཔའ་བོ་བདུད་དགྲ་བདུད་འདུལ་བ། །བདུད་བཞིའི་
འཇིགས་པ་སེལ་བར་བྱེད། །ཅེས་པས་བསྟན་ཏོ། །ཐབས་ཀྱི་བར་ཆད་ཤེས་རབ་
ཀྱིས་བསྲུང་བའང་། ལུང་གཞན་ལས་ཀྱང་། ཐམས་ཅད་སེམས་ཀྱི་སྣང་བ་
སྟེ། །ཞེས་བྱ་བ་ནས། ཕྱི་རོལ་གྱུར་པ་ཅུང་ཟད་མེད། །ཅེས་བྱ་བའི་བར་གྱིས་བསྟན་
ཏེ། སྒྱུ་མའང་། འདི་ཉིད་ལས། ཐམས་ཅད་ཆུ་ཡི་ཟླ་བ་ལྟར། །ཞེས་པས་
བསྟན། དེ་ཁོ་ན་ཉིད་ཀྱང༌། བཙལ་ན་གང་དུའང་མི་རྙེད་དོ། །ཞེས་པ་ལ་སོགས་
པས་བསྟན། ཤེས་རབ་ཀྱི་བར་ཆད་དང་པོའང་། ལེའུ་དྲུག་པ་ལས། ངེས་པར་
སྔོན་དུ་ལྷ་མིན་གང་། །ཞེས་བྱ་བ་ནས་བཟུང་སྟེ། དེ་ལ་འཇིགས་པར་མི་བྱེད་
དེ། །སེང་གེའི་གཟུགས་ཀྱི་རྣམ་པར་རྒྱུ། །ཞེས་པ་ལ་སོགས་པ་གསུངས་སོ། །ཤེས་
རབ་ཀྱི་བར་ཆད་བསྲུང་བ་གཉིས་པ་ནི། ལེའུ་བདུན་པ་དང་། ཕྱི་མའི་ལེའུ་གསུམ་
པ་ལས། ལུས་ཀྱི་བརྡ་ངག་གི་བརྡ་རྣམས་ཀྱང༌། འདི་ཉིད་ལས། གང་ཞིག་སྤུན་
དང་སྲིང་མོར་ཡང༌། །ཐེ་ཚོམ་མེད་པར་ཤེས་པར་བྱ། །ཞེས་པ་དང་། དམ་ཚིག་
གིས་ནི་རྣམ་པར་དབྱེ། །ཞེས་པས་བསྟན། གྲིབ་མའང་། དམ་ཚིག་རྟག་ཏུ་བསྲུང་
—7—

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
བར་བྱ། །ཞེས་པ་དང༌། དམ་ཚིག་སྡོམ་ལས་རྣམ་པར་གྲོལ། །ཞེས་པས་བསྟན།
ཐིག་ལེ་འཛག་པའང་། ངེས་པར་བློ་དང་སྟོབས་ཀྱི་ཕྱིར། །མི་འཆི་ལྕེ་ཡིས་བླང་བར་
བྱ། །ཞེས་པས་བསྟན། སྒྲིབ་པའང་། ལུང་འདི་ཉིད་ལས། གསུམ་པོ་སྤངས་པ་
ཉིད་ཀྱིས་ཀྱང༌། །ལྷན་ཅིག་སྐྱེས་པར་བྱང་ཆུབ་བརྗོད། །ཅེས་པ་དང་། བརྟུལ་
ཞུགས་ཅན་གྱིས་སྤྲོས་པ་བསྒོམ། །ཞེས་པ་དང༌། སྤྲོས་པ་ཉིད་ནི་སྤྲོས་པ་མེད། །ཅེས་
པའི་བར་དང་། ཐམས་ཅད་ཆུ་ཡི་ཟླ་བ་བཞིན། །འདོད་པས་རྣལ་འབྱོར་མས་ཤེས་
བྱ། །ཞེས་པ་དང་། ལུང་གཞན་ལས་ཀྱང་། རྣམ་རྟོག་གཏི་མུག་ཆེན་པོ་སྟེ། །
འཁོར་བའི་རྒྱ་མཚོར་ལྟུང་བྱེད་ཡིན། །མི་རྟོག་ཏིང་